พิบูลย์ พงศ์ธเนศ

พิบูลย์ พงศ์ธเนศ (20 กรกฎาคม พ.ศ. 2494 — 13 ธันวาคม พ.ศ. 2568) อดีตสมาชิกสภาผู้แทนราษฎรจังหวัดนราธิวาส 1 สมัย สังกัดพรรคประชาธิปัตย์ และเป็นอดีตนายกเทศมนตรีสุไหงโก-ลก

 ประวัติ 
นายพิบูลย์ พงศ์ธเนศ เกิดเมื่อวันที่ 20 กรกฎาคม พ.ศ. 2494ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529 เป็นบุตรของนายทวี พงศ์ธเนศ สำเร็จการศึกษาระดับมัธยมศึกษาตอนต้น จากโรงเรียนสุไหงโก-ลก

สำเร็จการศึกษาระดับมัธยมศึกษาตอนปลายจากโรงเรียนสุไหงปาดี จังหวัดนราธิวาส ก่อนจะเข้าศึกษาต่อระดับอุดมศึกษาที่คณะรัฐศาสตร์ มหาวิทยาลัยรามคำแหง หลังจากจบการศึกษา นายพิบูลย์ได้เริ่มต้นทำงานในสายราชการและงานพัฒนาสังคม โดยรับราชการในพื้นที่ภาคใต้มาอย่างต่อเนื่อง

พิบูลย์ เสียชีวิตที่โรงพยาบาลสุไหงโก-ลก เมื่อวันที่ 13 ธันวาคม พ.ศ. 2568 สิริอายุรวม 74 ปี

 งานการเมือง 
นายพิบูลย์ เข้าสู่วงการการเมืองด้วยการเป็นสมาชิกสภาจังหวัดนราธิวาส ใน พ.ศ. 2523 และ สมาชิกสภาเทศบาลตำบลสุไหงโก-ลก ใน พ.ศ. 2528 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ ซึ่งได้รับเลือกตั้งแค่ครั้งเดียว

พ.ศ. 2531 พิบูลย์ ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคประชาชน (พ.ศ. 2531) แต่ไม่ได้รับเลือกตั้ง

หลังจากนั้น พิบูลย์จึงกลับมาทำงานการเมืองท้องถิ่น โดยได้รับเลือกให้เป็นนายกเทศมนตรีทั้งตำบลและเมืองสุไหงโก-ลก หลายสมัย ในเวลาต่อมา

 สมาชิกสภาผู้แทนราษฎร 
นายพิบูลย์ พงศ์ธเนศ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนราธิวาส สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๒๑๔ ง ฉบับพิเศษ หน้า ๔, ๓ ธันวาคม ๒๕๒๙

 อ้างอิง 

หมวดหมู่:บุคคลจากอำเภอสุไหงโก-ลก
หมวดหมู่:ชาวไทยเชื้อสายจีน
หมวดหมู่:มุสลิมชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
หมวดหมู่:นักการเมืองจากจังหวัดนราธิวาส
หมวดหมู่:สมาชิกสภาผู้แทนราษฎรจังหวัดนราธิวาส
หมวดหมู่:ผู้ดำรงตำแหน่งทางการเมืองท้องถิ่นในจังหวัดนราธิวาส
หมวดหมู่:นายกเทศมนตรีในประเทศไทย
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:ผู้ได้รับเครื่องราชอิสริยาภรณ์ ต.ม.